Cuneiform Tablet TC 3 43
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na DAM.GÀR-ri-im qí-bi-ma um-ma šu-ku-bu-um ù ì-lí-a-ma a-na DAM.GÀR-ri-im qí-bi-ma 17 ma-na KÙ.BABBAR ù 2 ma-na KÙ.GI e-lá ub-lam ŠÀ.BA 1.5 ma-na KÙ.GI 8.16666 GÍN.TA ni-dí-in KÙ.BI 12.33333 ma-na 2.5 GÍN 0.5 mana KÙ.GI ku-bu-ur-ší-num 6.66666 GÍN.TA KÙ.BI 3.33333 ma-na KÙ.BABBAR-pí-kà lu ša KÙ.GI-ṣí-kà 32.66666 ma-na 2.5 GÍN ŠÀ.BA 2 me-at 30 ku-ta-nu KÙ.BI 13.33333 ma-na 6.66666 GÍN 2 GÚ 20 ma-na AN.NA ku-nu-ku-ni 15 GÍN.TA 9.33333 ma-na 9 ANŠE ṣa-lá-mu a-na ma-la té-er-tí-kà dam-qú-tim ni-iš-a-am KÙ.BI 2.83333 ma-na 1 ma-na KÙ.BABBAR bé-ú-lá-at 2 ÌR-dí-šu a-da-da il₅-qé 4 GÍN KÙ.BABBAR lu-bu-šu-nu 0.5 ma-na KÙ.BABBAR bé-ú-lá-at sú-sà-a 2 GÍN lu-bu-šu 0.33333 ma-na 4 GÍN KÙ.BABBAR bé-ú-lá-at šu-a-nim 2 GÍN lu-bu-šu 2 ma-na 3 GÍN KÙ.BABBAR bé-ú-lá-at 4 kà-ṣa-ri qá-dí lu-bu-ší-šu-nu 10 GÍN KÙ.BABBAR ú-kúl-tí ANŠE 15.5 GÍN KÙ.BABBAR wa-ṣí-tum 0.5 ma-na KÙ.BABBAR ú-nu-ut ANŠE 3.33333 GÍN KÙ.BABBAR ša sá-i-tim 4 GÍN KÙ.BABBAR té-ṣú-bi e-lá il₅-qé 50 ma-na AN.NA-ak qá-tim 14 GÍN.TA KÙ.BI 3.5 ma-na 4 GÍN 5 GÍN KÙ.BABBAR i-na ma-ṣa-im im-ṭí mì-ma a-nim e-lá i-ra-de₈-a-kum ša šé-ep e-lá gám-ra-kum 8 ku-ta-nu ša 4 kà-ṣa-ri a-ḫa-ma da-ar-ku